Merkúríus er ein af þeim reikistjörnum sem hefur lítið verið könnuð . Það er vegna þess að erfitt er að koma geimförum á braut um hann . Merkúríus er sú reikistjarna sem er næst sólu og þegar könnunarfar nálgast hann verður þyngdartog sólarinnar töluvert og hraði geimfarsins eykst . Þá þarf mikið eldsneyti til að hægja á geimfarinu svo það komist á braut um reikistjörnuna . Á Mars og Venus er hægt hægt að nota lofthjúp reikistjarnanna til að hægja á könnunarförum en á Merkúríusi er enginn lofthjúpur . Enn sem komið er hafa aðeins tvö könnunarför farið til Merkúríuss . Mariner 10 komst á sporbraut um Merkúríus árið 1974 og fram til ársins 1975 ljósmyndaði það um 45% af yfirborði hans . Líklega er geimfarið nú á braut um sólu en slökkt var á því árið 1975 þannig að engin gögn berast frá því . Mariner 10 var fyrsta könnunarfarið á sporbraut um Merkúríus . Þann 14. janúar árið 2008 flaug svo geimfarið MESSENGER fram hjá Merkúríusi og ljósmyndaði nær allan hluta hans sem vantaði upp á í ferð Mariner 10 . Það fór aftur fram hjá reikistjörnunni í október 2008 , september 2009 og komst á braut um hana í mars árið 2011 . Næsta könnunarfar á að fara af stað árið 2015 . Þá ætlar Evrópska geimferðastofnunin og sú japanska að senda geimfarið BebiColombo áleiðis til Merkúríuss . Þangað á að það komast árið 2022 . Þar sem spyrjandi spyr sérstaklega um hverjir hafa rannsakað Merkúríus er rétt að nefna nokkra vísindamenn . Galíleó Galílei beindi fyrstur manna sjónauka að Merkúríusi , það var árið 1610 . Hann sá reyndar fátt markvert þar sem sjónaukinn var ekki nógu öflugur . Frakkinn Pierre Gassendi ( 1592 – 1655 ) sá Merkúríus ganga fyrir sólu árið 1631 og ári síðar uppgötvaði Ítalinn Giovanni Battista Zupi ( 1590 – 1650 ) kvartilaskiptin . Þar með var ljóst að Merkúríus gekk í kringum sólina en ekki jörðina . Að lokum má nefna ítalska stjörnufræðinginn Giuseppe Colombo ( 1920 – 1984 ) , hann sýndi fram á að snúningstími Merkúríuss var um 2/3 af umferðartímanum . Könnunarflaugin BebiColombo heitir í höfuðið á honum .